Diari Oficial de la Generalitat Valenciana


Sumari del DOGV 9038, del 10-03-2021 (2021/1999)

Informació pública de l'aprovació de l'informe ambiental i territorial estratègic del Pla de reforma interior que afecta l'Hotel Primavera Park situat al carrer Estiu, número 11.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1999


Data del document
:   26-02-2021

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informació pública de l'aprovació de l'informe ambiental i territorial estratègic del Pla de reforma interior que afecta l'Hotel Primavera Park situat al carrer Estiu, número 11. [2021/1999]  
En compliment del que es disposa en l'article 51.7 de la Llei 5/2015, de 25 de juliol, de la Generalitat d'ordenació del territori, urbanisme i paisatge de la Comunitat Valenciana, i del Decret de l'Alcaldia número 702/2021 de data 23 de febrer de 2021, es procedix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior de l'Hotel Primavera Park, situat en carrer Estiu, núm. 11. L'informe ambiental i territorial estratègic es troba inserit en la pàgina web: www.benidorm.org.  
A iniciativa de la mercantil Immobiliària Serra Bernia, SA, amb CIF núm. A-03172749 s'ha presentat en data 26 de setembre de 2020 (REGING-105830) instància, a fi d'iniciar el procediment d'avaluació ambiental i territorial estratègica, del Pla de reforma interior de millora i ampliació de l'Hotel Primavera Park situat en carrer Estiu, núm. 11, a Benidorm, per a procedir a l'elevació de la categoria de la instal·lació a 4 estrelles superior, ampliant la grandària de les habitacions fins a un màxim de 12,50 metres útils per habitació, passant de 176 habitacions de l'hotel actual a un increment de 27 de nova planta (203 en total), i un increment aproximat d'aprofitament de 2.028,99 m²u., en aplicació de la 2a actualització de la modificació núm. 01 «Incentivació hotelera» (MAIG 2016) del PGMO 1990 (BOP 170, 05.09.2017), possibilitant una operació de renovació urbana, ampliant la grandària de les habitacions i espais comuns, previ reequilibri dotacional per l'augment de l'edificabilitat atribuïda segons establix l'article 63.3 de la Llei 5/2014, de 25 de juliol, de la Generalitat d'ordenació del territori, urbanisme i paisatge de la Comunitat Valenciana (LOTUP).  
  
Consta l'expedient de document inicial estratègic i esborrany del Pla de reforma interior, com determinen els articles 50.1 i 2, 40 i annexos VII i VIII de la LOTUP.  
Vist l'acord de la Comissió d'Avaluació Ambiental Estratègica de Plans i Programes en la seua sessió de data 18 de febrer de 2021, l'informe emés per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de data 10 de febrer de 2021, així com l'emés per l'arquitecte municipal de data 8 de febrer de 2021 respecte de l'avantprojecte, l'informe emés pel tècnic auperior en Assumptes Jurídics municipal de data 11 de febrer de 2021 i l'aportat per l'assistència tècnica externa ambiental, VIELCA Ingenieros, SA, el 19.10.2020 (REGING-11926) datat octubre 2020, en els quals s'analitza el document inicial estratègic de l'Hotel Primavera Park, de conformitat amb el que es preveu en els articles 51, 57 i concordants de la LOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produïx increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, aquesta Alcaldia resol:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica Pla de reforma interior (PRI) per a l'aplicació de la 2a actualització de la modificació puntual del Pla general núm. 01 «Incentivació hotelera» (maig 2016), del PGMO 1990, a l'Hotel Primavera Park situat al carrer Estiu, núm. 11, de Benidorm, per no tindre efectes significatius sobre el medi ambient, conforme als criteris establits en l'annex VIII de la Llei 5/2015, de 25 de juliol, de la Generalitat d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
Segon  
Durant la tramitació urbanística del Pla de reforma interior s'hauran de tindre en compte les següents observacions.  
1. Durant la tramitació urbanística del PRI s'estudiarà per l'Àrea d'Enginyeria de l'Ajuntament de Benidorm les possibles millores en la xarxa de pluvials de l'àrea en la qual es localitza l'Hotel Primavera Park que minoren la incidència del risc d'inundació en la zona definint-se per a això una àrea d'actuació coherent per a, si és procedent, establir en el corresponent conveni urbanístic una clàusula que reculla l'obligació de l'execució a costa de la parcel·la hotelera d'aquestes millores.  
  
2. Respecte a l'article 40.5 de la LOTUP, l'estudi de viabilitat econòmica i memòria de sostenibilitat econòmica, encara que no seria estrictament necessaris, ja que estan profusament recollits en la mecànica establida en la mateixa modificació puntual del Pla general núm. 01, com queda allí reflectit no suposen cap càrrega econòmica per a les arques públiques, en l'actualització d'aquesta (maig 2016) s'ha incorporat aquest informe i aplicat les seues indicacions. És per això que la documentació de l'esborrany del PRI haurà d'adaptar-se a aquest document. S'emetrà informe de l'Assistència Tècnica Econòmica Municipal en la fase urbanística d'exposició pública i informes del PRI.  
3. S'ha emés informe de l'Àrea d'Arquitectura de data 8 de febrer del 2021 de supervisió de l'avantprojecte aportat com a esborrany del PRI (art. 50.1 de la LOTUP), del qual s'haurà de donar trasllat al promotor juntament amb la resolució.  
4. Per a la fase urbanística s'emetrà informe per l'Àrea de Topografia Municipal sobre l'índex dotacional.  
  
Tercer  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no és possible cap recurs, sense perjudici dels que, si escau, procedisquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que procedisquen en via administrativa contra l'acte, si s'escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart  
De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Cinqué  
Notificar aquesta resolució als interessats que apareguen en l'expedient ambiental d'aquesta actuació, incloent-hi aquesta resolució en la documentació de planejament urbanístic.  
  
Sisé  
De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
  
Benidorm, 26 de febrer de 2021.- La regidora delegada d'Urbanisme: Lourdes Caselles Domench.